Gemmer is beslis nie almal se gunsteling nie maar om gemmer te eet het baie gesondheidsvoordele, veral nou dat almal so gesond moontlik wil wees. Gemmer is van die gesondste speserye op die planeet. Jy hoef nie elke dag aan 'n stukkie te knibbel nie. Sny 'n groot stuk van ongeveer 1,5 cm in klein stukkies en meng dit met jou vrugteskommel (smoothie), tee of enige ander dis.
Dis voordelig vir jou liggaam:
Gemmer bevat baie gingerol, 'n substans met sterk antiinflammatoriese en antioksidanteienskappe. Inflammasie in die liggaam word vinnig beter as gevolg van die antiinflammatoriese en antioksidanteienskappe van gemmer.
Is jy dikwels naar in die môre? Net 1,5 g gemmer kan help om verskillende tipes naarheid te voorkom. Dit geld vir seesiekte, chemoterapieverwante naarheid, naarheid na sjirurgie en oggendsiekte. As gemmer daagliks geëet word, sal die naarheid gou weggaan.
Vermindering van spierpyn
Het jy pyn in jou spiere of ledemate? Gemmer kan 'n goeie uitwerking daarop hê. Die daaglikse inname van gemmer sal die pyn geleidelik verlig.
In 'n beheerde proef onder 247 mense met osteoartritis van die knie het dié wat gemmer gebruik het, minder pyn gehad en minder pynmedikasie nodig gehad.
Die daaglikse inname van gemmer is baie goed vir opelyf. Dit lyk asof gemmer lediging van die maag versnel, wat voordelig kan wees vir mense met slegte spysvertering en verwante maagongemak.
Het jy konstant pyn daardie tyd van die maand? As jy daagliks gemmer eet, kan dit jou help. Die spesery is soortgelyk aan pynmedikasie, wat kan help om akute abdominale pyn te verlig.
Daaglikse gemmerinname vir 'n maand kan help om "slegte" cholesterol in die liggaam te verlaag. Die hoeveelheid trigliseriede in die bloed word deur die stowwe in gemmer verminder.
Gee immuunstelsel 'n hupstoot
Die antiinflammatoriese eienskappe van gemmer versterk die immuunstelsel. Word jy reeds deur 'n verkoue of virus gepla? Dan kan gemmer jou help om gouer gesond te word.